PolyAgent/wiki_georgian_en_parallel_20231101 huggingface dataset:
Life in Technicolor II

Life in Technicolor II — ბრიტანული როკ-ჯგუფ Coldplay-ს სიმღერა და სინგლი 2008 წლის EP დისკიდან Prospekt's March. სინგლის პრომო-ვერსია გამოიცა კომპაქტ დისკზე ბრიტანეთში, 2009 წლის 2 თებერვალს.
სიმღერის ინსტრუმენტული ვერსია შეტანილია ჯგუფის მეოთხე სტუდიურ დისკში Viva La Vida Or Death And All His Friends. იგი არის ალბომის პირველი კომპოზიცია და ჯგუფის ალბომში მთლიანად ინსტრუმენტული კომპოზიციის შეტანის პირველი შემთხვევა. ამასთან, იგი დისკის ერთგვარი შესავალია, რაც ასევე პირველი შემთხვევაა კოლექტივის შემოქმედებაში.
ჯგუფის ოფიციალურ საიტზე ასევე განთავსდა ამ კომპოზიციის მცირე ვიდეორგოლი, რომელშიც Coldplay სტუდიაში ასრულებს მას, პროდიუსერ ბრაიან ინოს დახმარებით.
სიმღერების სია
მუსიკალური ვიდეო
სიმღერის მუსიკალური ვიდეო გადაღებულია დუგელ უილსონის მიერ. კლიპში ნაჩვენებია ბავშვებისათვის გამართული სახალისო სანახაობა მარიონეტების მონაწილეობით, რომლებიც ჯგუფის წევრებს ასახავენ. სხვადასხვა პიროტექნიკის გამოყენებით ხდება სანახაობის გაფორმება. მეხუთე თოჯინა არის ჯგუფის მეხუთე წევრი, ფილ ჰარვი.
საგულისხმოა, რომ კლიპში გამოყენებული მარიონეტების თოჯინების ფოტოსურათები ქვეყნდებოდა საკონცერტო ტურნეს Viva la Vida Tour მსვლელობისას - ყოველი მათგანი გადაღებული იყო იმ ქალაქში, რომელშიც ჯგუფი ამა თუ იმ დღეს იმყოფებოდა.
ჩარტებში
ბრიტანული სინგლების ჩარტებში კომპოზიცია მოხვდა #90 ადგილზე.
რესურსები ინტერნეტში
ინფორმაცია საიტზე Discogs
2009 წლის სინგლები
2008 წლის სიმღერები
Coldplay-ს სიმღერები
ბურაო

ბურაო — ქალაქი სომალის ჩრდილოეთში. სომალილენდის მიერ კონტროლირებადი ტოგდერის რეგიონის ადმინისტრაციული ცენტრი.
გეოგრაფია
ქალაქის კლიმატი — თბილი და მშრალია, როგორც სომალილენდის ჩრდილოეთის სხვა შიდა რაიონებში. ზაფხულში, ივნისიდან აგვისტოს ჩათვლით, დღის ტემპერატურა შეიძლება აიწიოს 35 °С-მდე, ხოლო ღამით დაიწიოს 25 °С-მდე. წლის დანარჩენ დროს ცოტათი გრილია, დღის საშუალო ტემპერატურა შეადგენს დაახლოებით 27 °С-ს, ხოლო ღამის — დაახლოებით 14 °С-ს. ნალექების წლიური ნორმა შეადგენს მხოლოდ 19 მმ-ს, რომელიც თითქმის სულ აპრილში, მაისში და სექტემბერში მოდის.
ქალაქში მოედინება სეზონური მდინარე ტოგდერი, რომელიც მას ჰყოფს ორ ნაწილად. ადგილი ქალაქის ახლოს წარმოადგენს შედარებით მოსწორებულ ნახევარუდაბნოს.
მოსახლეობა
2000 წლის მონაცემებით ქალაქის მოსახლეობის რაოდენობა შეადგენს დაახლოებით 120 400 ადამიანს. ასე რომ, ეს მეორე დიდი ქალაქია სომალილენდში ქალაქ ჰარგეისას შემდეგ. იმავე დროს, მოსახლეობის შესახებ მონაცემები შეიძლება იყოს არაზუსტი იმის გამო, რომ მოსახლეობის აღწერა აქ არ ჩატარებულა უკვე 20 წელზე მეტია. მოსახლეობას უპირველეს ყოვლისა შეადგენენ სომალური კლანის — ისაკის წარმომადგენლები.
ინფრასტრუქტურა
ქალაქს აქვს მუდმივი ელექტროენერგია. არსებობს წყალმომარაგება გრუნტის წყლების გამოყენებით. ქალაქში მოქმედებს აეროპორტი, რომელიც მდებარეობს დაახლოებით 1 კმ-ში ქალაქის ცენტრში არსებული ახალი ხიდიდან. ქალაქი ასევე ავტოგზით დაკავშირებულია პორტ ბერბერასთან ადენის ყურის სანაპიროზე.
სქოლიო
სომალის ქალაქები
Sumbat Davitis Dze

Sumbat Davitis Dze, or Sumbat, son of David, in modern English transliteration, was the 11th-century Georgian chronicler who described in his The Life and Tale of the Bagratids the history of the Bagrationi dynasty of Georgia from the beginnings until c. 1030. The Georgian scholar Ekvtime Takaishvili has demonstrated that Sumbat belonged to that dynasty. The author is notable for his articulation of the Bagratid claim to be descended from the biblical King-Prophet David.
References
სუმბატ დავითის ძე, ცხოვრება და უწყება ბაგრატონიანთა,წგნ-ში სამი ისტორიული ხრონიკა, ე. თაყაიშვილის გამოც. თბილისი, 1920.
სუმბატ დავიტის ძის ქრონიკა ტაო-კლარჯეთის ბაგრატიონთა შესახებ, ე. თაყაისვილის გამოც. მასალები საქართველოსა და კავკასიის ისტორიისათვის, ნაკვ. 27, თბილისი, 1949.
Сумбат Давитис-дзе, Жизнь и известия о Багратидах, Три хроники. изд. Е.Такайшвили, СМОМПК, вып.XVIII, Тиф. 1900.
სუმბატ დავითის ძე, ცხორება და უწყება ბაგრატონიანთა, გ. არახამიას გამოცემა, თბილისი, 1990;
დ. კარიჭაშვილი, ვინ უნდა იყოს “სომბატის ქრონიკის” ავტორი , კრ. ძველი საქართველო, I, განყ. II, 1909.
გ.გელაშვილი, სუმბატ დავითის-ძე და “მატიანე ქართლისა”თსუ სრომები, #87, 1960.
ვ.გუჩუა, სუმბატ დავითის ძე ბაგრატიონი, ქსე, #9, 1985.
გ. მამულია, სუმბატ დავითის-ძის ერთი წყაროს საკითხისათვის, “ქართული წყაროთმცოდნეობა”, III, თბილისი, 1971.
გ. ბუაჩიძე, სუმბატ დავითის ძის თხზულებისა და “მატიანე ქართლისას” ერთი ადგილის გაგებისათვის, კრებული: საქართველოს ეკლესიის, ქართული სასულიერო მწერლობის და ქრისტიანული ხელოვნების ისტორიის საკითხები, თბილისი, 1998.
მ. სანაძე, “ქართლის ცხოვრება” და საქართველოს ისტორიის უძველესი პერიოდი (ქართლოსიდან მირიანამდე), თბილისი, 2001, გვ.159-179.
ზ. ალექსიძე, ქართლში ბაგრატიონთა დინასტიის პირველი გამოჩენა, კრ. ბაგრატიონები, თბილისი, 2003.
მ. სურგულაძე, ბაგრატიონთა წარმოშობის ბიბლიური ლეგენდა, საისტორიო ალმანახი კილო, თბილისი, 2004.
Bagrationi dynasty of Tao-Klarjeti
Chroniclers
11th-century historians from Georgia (country)
რიდლინგენი

რიდლინგენი — ქალაქი გერმანიაში, ბადენ-ვიურტემბერგის ფედერალურ მხარეში, ტიუბინგენის ადმინისტრაციულ ოლქში, ბიბერახის რაიონში. ქალაქის ფართობია 64,97 კმ², მოსახლეობა, 2013 წლის 31 დეკემბრის მდგომარეობით, შეადგენს 10 006 ადამიანს.
რესურსები ინტერნეტში
ოფიციალური საიტი
სქოლიო
ბადენ-ვიურტემბერგის ქალაქები
მიხეილ სალუქვაძე

მიხეილ სალუქვაძე
მიხეილ ალექსანდრეს ძე სალუქვაძე (დ. 10 ივლისი, 1930 — გ. 3 მაისი, 2008) — ქართველი კინომატოგრაფისტი, კინოდოკუმენტალისტი, საქართველოს ხელოვნების დამსახურებული მოღვაწე, ღირსების ორდენის კავალერი.
ბიოგრაფია
დაიბადა 1930 წელს ქ. ბათუმში. 1954 წელს დაამთავრა ქ. თბილისის სახელმწიფო უნივერსიტეტის ფილოლოგიის ფაკულტეტის ჟურნალისტიკის განყოფილება, ჟურნალისტის სპეციალობით. 1958 წლიდან ეწეოდა კინოდრამატურგისა და კინორეჟისორის შემოქმედებით საქმიანობას.
1989–2000 და 2002–2005 წლებში იყო საქართველოს სამეცნიერო–პოპულარული და დოკუმენტური ფილმების სტუდია „მემატიანეს“ დირექტორი და საკოორდინაციო საბჭოს თავმჯდომარე, კინოსტუდიის სამხატვრო ხელმძღვანელი. მის კალამს ეკუთვნის 80–ზე მეტი მოკლემეტრაჟიანი და სრულმეტრაჟიანი დოკუმენტური ფილმის სცენარი, მათ შორის: „სათაფლია“, „თბილისის ჩირაღდნები“, „გულშემატკივრები“, „ფეხბურთის ოლიმპზე“, „სპორტსმენები“, „კლდის ვეფხვი“, „რუსთაველი და მისი ეპოქა“, „საქართველო არის ესე“, „საქართველო: ლეგენდები და სინამდვილე“, „ქართული ქორწილი“, „ილხინე ქართველთ მხარეო“, „ნაშრომი განძად დაშთების“, „შენ ხარ ვენახი“, „ჩვენი ნონა“, „ბასკთა ქვეყანაში“, „ირაკლი აბაშიძე“ და მრავალი სხვა.
მიხეილ სალუქვაძის რეჟისორობით შექმნილია და გადაღებულია მთელი ციკლი დოკუმენტური ფილმებისა: „რეისი“, „გალაკტიონი–80“, „დავით გურამიშვილი“, „გზები ძმობისა“, „მეათე თბილისობა“, „ისევ გასტროლებზე“, „დებორა-სიკეთის დესპანი“, „არქიტექტორთა I საერთაშორისო ბიენალე“ და სხვ. განსაკუთრებული აღნიშვნის ღირსია მისი ავტორობით შექმნილი სრულმეტრაჟიანი დოკუმენტური ფილმი „დღე და საუკუნე“. ქ. თბილისის 23-ე საშუალო სკოლის ერთ–ერთი პირველი კლასის გადაღებისას დაბადებულმა იდეამ, ყოველწლიურად იმავე კლასზე თითო მოკლემეტრაჟიანი ფილმის შექმნასთან დაკავშირებით, საბოლოოდ სრულმეტრაჟიანი ფილმის სახით, მოსწავლეთა ცხოვრების 11-წლიანი უნიკალური ქრონიკა შემოგვინახა.
მიხეილ სალუქვაძის ფილმები არაერთხელ გახდნენ სხვადასხვა დონის ეროვნული, საკავშირო თუ საერთაშორისო ფესტივალის ლაურეატები.
ქართველი კინორეჟისორები
დაბადებული 10 ივლისი
დაბადებული 1930
გარდაცვლილი 3 მაისი
გარდაცვლილი 2008
ქურთა (მრავალმნიშვნელოვანი)

ქურთა (მრავალმნიშვნელოვანი)
საკუთარი სახელი ქურთა შეიძლება აღნიშნავდეს:
ქურთა — სოფელი ახალგორის მუნიციპალიტეტში;
ქურთა — სოფელი ქურთის მუნიციპალიტეტში.
Dikhazurga Saint Barbara Church

Dikhazurga Saint Barbara Church
The Dikhazurga church of Saint Barbara is a ruined medieval church at the village of Dikhazurga in the Gali district of Abkhazia, an entity in the South Caucasus with a disputed political status.
History
The ruins were first described in 1907 by the historian Mose Janashvili, sent by the Caucasus Division of the Moscow Imperial Archaeological Society in response to an incidental find of an old Georgian stone inscription in the vicinity. The ruins of a hall-church-type chapel, traditionally held to have been built in honor of Saint Barbara, lie in the historical district of Samurzakano, on the right bank of the Enguri River, in what was an estate of the nobleman Mikia at the time of Janashvili's visit. By that time, the church had already been reduced to a pile of white limestone blocks. A white limestone plaque discovered there bears an image, carved in relief, of a man who is turned in supplication towards the cross. Above this scene there is a Georgian inscription, carved in the mkhedruli script and paleographically dated to the 11th century, making it one of the earliest specimens of this latest version of the Georgian alphabet. The text mentions "Gregory, the chief mason" (გრიგოლ გალატოზთუხუცესი).
References
Churches in Abkhazia
მანჰეტენის წმინდა ნიკოლოზის ეკლესია

მანჰეტენის წმინდა ნიკოლოზის ეკლესია
წმინდა ნიკოლოზის ეკლესია — განახლებული მსოფლიო სავაჭრო ცენტრის მიმდებარედ მშენებარე მართლმადიდებლური ბერძნული ეკლესია მანჰეტენზე, ნიუ-იორკში. სამშენებლო სამუშაოებს აწარმოებს ნიუ-იორკისა და ნიუ-ჯერსის საპორტო მმართველობა. მთავარი არქიტექტორია ესპანელი სანტიაგო კალატრავა. ეკლესია დაექვემდებარება კონსტანტინოპოლის მართლმადიდებელ ეკლესიას. პირვანდელი ეკლესია განადგურდა 2001 წლის 11 სექტემბრის ტერორისტული აქტების შედეგად. მშენებლობა უნდა დასრულდეს 2018 წლის ნოემბერში.
რესურსები ინტერნეტში
დეივიდ ვ. დანლაპი On Greek Orthodox Easter, a Displaced Parish Contemplates Its Future ნიუ-იორკ ტაიმზი 2006 აპრილი
კონსტანტინოპოლის მართლმადიდებელი ეკლესია
მანჰეტენი
მირზა აღალი ალიევი

მირზა აღალი ალიევი (1878 - 1941) — პოეტი, ჟურნალისტი, პედაგოგი, ქველმოქმედი, მუზეუმოლოგი. ლენქორანში პირველი ადგილობრივი ისტორიის მუზეუმის დამფუძნებელი.
ბიოგრაფია
მირზა აღალი ალიევი დაიბადა ლენქორანში 1878 წელს. მამამისი მირზა აზიზი მასწავლებელი იყო. იგი სწავლობდა ცნობილ პედაგოგთან მირზა ისმაილ გასირთან და შესანიშნავად ისწავლა სპარსული ენა. იგი უშუალოდ მონაწილეობდა ლენქორანის პირველი სკოლების ორგანიზებაში, ხოლო 1931 წელს პედაგოგთა II ყრილობაზე აირჩიეს წარმომადგენლად. საგანმანათლებლო საქმიანობით მირზა აღალი ალიევი ასევე აღიარებული იყო თავისი დროის ნიჭიერ პოეტად და ჟურნალისტად. ის იყო ჯალილ მამედყულიზადეს მეგობარი და საბჭოთა კავშირის გმირის, სატანკო ჯარების გენერალ-მაიორის, ჰაზი ასლანოვის მასწავლებელი. მირზა აღაალი ალიევი გარდაიცვალა ლენქორანში 1941 წლის იანვარში, 63 წლის ასაკში.
მირზა აღაალი ალიევი მხატვრული შემოქმედებითაც იყო დაკავებული. იგი ლიტერატურული საზოგადოების „ფევჯულ-ფუსახას“ წევრი იყო. მისი სატირული ლექსები იბეჭდებოდა სხვადასხვა გაზეთებში, მათ შორის ინდოეთშიც.
რესურსები ინტერნეტში
Dahinin dostu, generalın müəllimi
დაბადებული 1878
გარდაცვლილი 1941
აზერბაიჯანელი პოეტები
აზერბაიჯანელი ჟურნალისტები
აზერბაიჯანელი პუბლიცისტები
უილი გარსონი

უილი გარსონი (დ. 20 თებერვალი, 1964, ჰაილენდ პარკი, ნიუ ჯერსი, აშშ – გ. 21 სექტემბერი, 2021, ლოს-ანჯელესი) — ამერიკელი მსახიობი. უთამაშია 50-ზე მეტ ფილმში. ძირითადად ეპიზოდურ როლებში. ყველაზე უკეთ ცნობილია მის მიერ განსახიერებული სტენფორდ ბლეჩის როლისთვის HBO-ს ტელესერიალში „სექსი დიდ ქალაქში“. მიღებული აქვს თეატრალური ხარისხი უესლიანის უნივერსიტეტში და აგრეთვე სწავლობდა იელის დრამის სკოლაში.
რესურსები ინტერნეტში
დაბადებული 1964
სექსი დიდ ქალაქში
დაბადებული 20 თებერვალი
ამერიკელი მამაკაცი კინომსახიობები
ამერიკელი მამაკაცი ტელემსახიობები
XX საუკუნის ამერიკელი მამაკაცი მსახიობები
XXI საუკუნის ამერიკელი მამაკაცი მსახიობები
ელჩე-დე-ლა-სიერა

ელჩე-დე-ლა-სიერა — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების ალბასეტეს პროვინციის სიერა-დელ-სეგურის კომარკის შემადგენლობაში. ფართობი — 680 კმ². მოსახლეობა — 3520 კაცი (2020 წ.).
იხილეთ აგრეთვე
ალბასეტეს მუნიციპალიტეტები
რესურსები ინტერნეტში
ელჩე-დე-ლა-სიერის მუნიციპალიტეტის ოფიციალური საიტი
სქოლიო
ალბასეტეს მუნიციპალიტეტები
კაპიტანი (ფეხბურთი)

კაპიტანი (ფეხბურთი)
საფეხბურთო გუნდის კაპიტანი — გუნდის რჩეული, რომელიც ითვლება გუნდის ლიდერად. მას ევალება გუნდის კონტროლი საფეხბურთო მატჩის დროს, და ხშირად მწვრთნელი მას სხვადასხვა დავალებებს აძლევს. ჩვეულებრივ მათ მხარზე აქვთ სამკლაური.
მოვალეობები
კაპიტნის ერთ-ერთი მოვალეობაა როდესაც მსაჯი თამაშის დაწყებამდე ფეხბურთის გუნდის კაპიტნებს იხმობს თავისთან, იგი აგდებს მონეტას და კაპიტანი ირჩევს ბურთს ან მოედანს. ბურთი ანუ თამაშის დაწყება, ხოლო მოედანი, მოედნის ცენტრიდან რომელ მხარეს განლაგდება გუნდი. კაპიტნის მოვალეობაა ასევე გუნდის კონტროლი და მათი გამხნევება. კაპიტანმა ასევე უნდა დაამშვიდოს სიტუაცია თუ გუნდის რომელიმე წევრი შეეკამათება მოწინააღმდეგეს. ასევე უნდა შეეკამათოს მსაჯს თუ რაიმე გადაწყვეტილება მსაჯიდან არასწორად იქნება მიღებული. როდესაც კაპიტანი მოედნიდან გადის იგი თავის სამკლაურს გადაცემს ვიცე-კაპიტანს რაც ნიშნავს რომ გუნდი უნდა წარმართოს მან. ასევე თუ კაპიტანი ან ტრამვირებულია ან სათადარიგოთა სკამზეა, კაპიტნის სამკლაურით გადის ვიცე-კაპიტანი.
ფეხბურთის ტერმინოლოგია
de:Mannschaftskapitän#Fußball
ბოგოლიუბოვკა (ბიჟბულიაკის რაიონი)

ბოგოლიუბოვკა (ბიჟბულიაკის რაიონი)
ბოგოლიუბოვკა — სოფელი რუსეთის ფედერაციაში, ბაშკირეთის რესპუბლიკის ბიჟბულიაკის რაიონში.
2010 წლის მონაცემებით სოფელში ცხოვრობს 158 ადამიანი. რაიონულ ცენტრ ბიჟბულიაკიდან დაშორებულია 40 კილომეტრით. უახლოესი რკინიგზის სადგურია პრიუტოვო, რომელიც დაშორებულია 69 კმ-ით.
2002 წლის აღწერის მიხედვით მოსახლეობის უმრავლესობას რუსები შეადგენენ (68 %).
რესურსები ინტერნეტში
Совет муниципальных образований Республики Башкортостан.
სქოლიო
ბიჟბულიაკის რაიონის სოფლები
ალფანი

ალფანი — სოფელი აზერბაიჯანში, ყუბის რაიონში. მოსახლეობის რაოდენობა — 3256 კაცი.
რესურსები ინტერნეტში
ალფანი
სქოლიო
ყუბის რაიონის სოფლები
კორტეკონსეპსიონი

კორტეკონსეპსიონი — მუნიციპალიტეტი ესპანეთში, შედის ანდალუსიის ავტონომიური გაერთიანების უელვის პროვინციის სიერა-დე-უელვის კომარკის შემადგენლობაში. ფართობი — 49 კმ². მოსახლეობა — 536 კაცი (2020 წ.).
იხილეთ აგრეთვე
უელვის მუნიციპალიტეტები
რესურსები ინტერნეტში
კორტეკონსეპსიონის მუნიციპალიტეტის ოფიციალური საიტი
სქოლიო
უელვის მუნიციპალიტეტები
აპარესიდა-დუ-ტაბოადუ

აპარესიდა-დუ-ტაბოადუ — მუნიციპალიტეტი ბრაზილიაში, მატუ-გროსუ-დუ-სულის შტატში; მდებარეობს ზღვის დონიდან 392 მეტრზე. მიეკუთვნება მატუ-გროსუ-დუ-სულის შტატის აღმოსავლეთ მეზორეგიონს. შედის ეკონომიკურ-სტატისტიკურ მიკრორეგიონ პარანაიბის შემადგენლობაში.
2010 წლის მონაცემებით, მოსახლეობა 22 320 ადამიანს შეადგენდა, მოსახლეობის სიმჭიდროვე 8.12 კმ²-ზე. ფართობი 2 750 კმ²-ია.
იხილეთ აგრეთვე
მატუ-გროსუ-დუ-სული
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი
ბრაზილიის მოსახლეობის აღწერების მონაცემები
მატუ-გროსუ-დუ-სულის შტატის მუნიციპალიტეტები
მიკროდოტი

მიკროდოტი — პატარა დისკზე დატანილი ზომით არსებითად შემცირებული ტექსტი ან გამოსახულება, რომელიც გამოიყენებოდა წინასწარ გულუზრახი მიმღების მიერ აღმოჩენის თავიდან ასაცილებლად. მიკროდოტებს ჩვეულებრივ მრგვალი ფორმა აქვთ და დიამეტრით 1 მმ-მდე არიან, თუმცა შეიძლება მისი სხვადასხვა ფორმასა და ზომაში დამზადება, ისევე როგორც სხვაფასხვა მასალისაგან, როგორიცაა პოლიესტერი ან მეტალი. სახელი მომდინარეობს იქიდან, რომ მიკროდოტს ხშირატ ტიპოგრაფიული წერტილის ზომა და ფორმა გააჩნიათ. არსით, მიკროდოტი გზავნილის დაცვი სტეგანოგრაფიული მიდგომაა.
მიკროდოტს ფარულად ათავსებენ ჩვეულებრივი ტექსტის ერთ-ერთ გვერდზე. ძირითადად გამოიყენებოდა ჯაშუშების მიერ, მაგალითად, პირველი და მეორე მსოფლიო ომის დროს.
ისტორია
მიკროდოტი შექმნა ფრანგმა ფოტოგრაფმა რენე დაგრონმა 1870 წელს, საფრანგეთ-პრუსიის ომის დროს. მიკროდოტები გადაჰქონდათ საფოსტო მტრედებს.
რესურსები ინტენრეტში
Microdot photography
სტეგანოგრაფია
Lasioglossum kotschyi

Lasioglossum kotschyi — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1981 წელს.
იხილეთ აგრეთვე
Lasioglossum-ის სახეობების სია
სქოლიო
kotschyi
ოკუმარე-დე-ლა-კოსტა-დე-ოროს მუნიციპალიტეტი

ოკუმარე-დე-ლა-კოსტა-დე-ოროს მუნიციპალიტეტი — მუნიციპალიტეტი ვენესუელაში, არაგუის შტატში. წარმოადგენს არაგუის შტატის 18 მუნიციპალიტეტიდან ერთ-ერთს. ფართობი 340 კმ². ვენესუელის ეროვნული სტატისტიკის ინსტიტუტის 2007 წლის მოსახლეობის აღწერის მიხედვით ოკუმარე-დე-ლა-კოსტა-დე-ოროს მუნიციპალიტეტში ცხოვრობდა 9,605 ათასი ადამიანი. მთავარი ქალაქია ოკუმარე-დე-ლა-კოსტა.
არაგუის შტატის მთელი მოსახლეობის 0.6% მოდის ოკუმარე-დე-ლა-კოსტა-დე-ოროს მუნიციპალიტეტზე. მოსახლეობის სიმჭიდროვე შეადგენს 28.25 ადამიანს 1 კვადრატულ კილომეტრზე.
იხილეთ აგრეთვე
ვენესუელის მუნიციპალიტეტები
არაგუის შტატი
არაგუის შტატის მუნიციპალიტეტები
მური (გუმფისი)

მური (გუმფისი)
მური (ბერძნ. myron), ზმირინი (ბერძნ. smyron) — არომატული გუმფისი, რომელსაც გამოყოფს ბურსერისებრთა ოჯახის კომიფორას გვარის ხეების (Commiphora abyssinica და Commiphora schimperi იზრდებიან სამხრეთ არაბეთსა და ეთიოპიაში) ღერო დასერვის შემდეგ. ჰაერზე მური მაგრდება. სასიამოვნო სუნი და მწარე გემო აქვს. ანტისეპტიკური თვისებების გამო გამოიყენება პირში გამოსავლებად (ნაყენის სახით), ჭრილობებზე მოსაყრელად, სალბუნისა და მალამოს დასამზადებლად. ძველად საკმევლადაც იყენებდნენ.
ლიტერატურა
პარფიუმერია
სანელებლები
ფისი
hsb:Myrowc
სიმონეთის ბრძოლა

სიმონეთის ბრძოლა — ბრძოლა ერთი მხრივ იმერეთის მეფე გიორგი VI-სა და მეორე მხრივ ბეჟან დადიანსა და იმერეთის თავად ზურაბ აბაშიძეს შორის.
1714 წელს სამეფო ტახტზე მესამედ ადის გიორგი VI, რომელიც ორი თვით ადრე ტახტიდან ჩამოაგდო გურიელმა, დადიანმა, შოშიტა რაჭის ერისთავმა, ზურაბ აბაშიძემ და ლეჩხუმის მთავარმა - ბეჟან დადიანმა.
გიორგი მეფე გადმობირებული რაჭის ერისთავის თანხლებით თავს დაესხა ზურაბ აბაშიძეს და მამული დაულაშქრა. ბეჟან დადიანი და ზურაბ აბაშიძე ახალციხის ფაშას, ისაყ I -ს შეევედრნენ, რათა ჯარით დახმარებოდა გიორგი მეფის განდევნაში. ოსმალეთმა ისაყ-ფაშა გამოაგზავნა იმერეთში ჯარით. მოწინააღმდეგეებს შორის ბრძოლა გაიმართა სიმონეთში 1716 წელს. ამ ბრძოლაში მეფე დამარცხდა და მესამედ დატოვა იმერეთის ტახტი, მან თავი ქართლს შეაფარა. ტახტზე მოკავშირეებმა მამია გურიელის ვაჟი გიორგი IV გურიელი აიყვანეს.
იხილეთ აგრეთვე
საქართველოს ბრძოლების სია
ლიტერატურა
საქართველოს ბრძოლები
იმერეთის სამეფო
XVIII საუკუნის ბრძოლები
ფერნანდო მაგელანი

ფერნანდო მაგელანი, ფერნან მაგალიაინში (დ. გაზაფხული 1480, ტრაზ-უჟ-მონტიში, პორტუგალიის სამეფო — გ. 27 აპრილი, 1521, კ. მაქტანი, ფილიპინები) — პორტუგალიელი მეზღვაური-მკვლევარი, რომლის მეთაურობით მოხერხდა პირველი წარმატებული მოგზაურობა დედამიწის ირგვლივ. მაგელანმა თავად მოგზაურობის დასრულება ვერ მოახერხა; სასიკვდილოდ დაიჭრა მაქტანის ბრძოლაში ფილიპინებზე. თუმცა ის გარდაიცვალა მოლუკის კუნძულების დასავლეთით და შესაბამისად ითვლება, რომ პირველი ადამიანი იყო, რომელმაც დედამიწის ყველა განედი გადაჭრა. ევროპიდან აზიაში დასავლეთის მიმართულებით მიმავალმა ექსპედიციამ მისი მეთაურობით პირველმა გადაჭრა წყნარი ოკეანე, რომელიც ნაოსნობის პერიოდში იმდენად მშვიდი იყო, რომ მას წყნარი შეარქვა.
1519 წლის 20 სექტემბერს, ხუთი ხომალდი: „ტრინიდადი“, „სან-ანტონიოსი“, „სანტიაგო“, „კონსეფსიონი“ და „ვიქტორია“ სან-პახულიანოს უბეში შევიდნენ. სამი ხომალდის - „ვიქტორიას“, „კონსეფსიონის“ და „სან-ანტონიოსის“ კაპიტნებს უცნობ მიწაზე დაზამთრების შეეშინდათ და აჯანყდნენ. მაგელანმა „ვიქტორიასა“ და „კონსეფსიონის“ კაპიტნები სიკვდილით დასაჯა, ხოლო „სანტიაგოს“ კაპიტანი და მღვდელი უდაბურ ნაპირზე გადასვა. გემი „სანტიაგო“ კლდეზე დაიმსხვრა, ერთი ხომალდი კი უკან გამოეპარა.
1520 წელს მეზღვაურებმა აღმოაჩინეს წყნარ ოკეანში გასასვლელი ვიწრო და დაკლაკნილი სრუტე, რომელსაც შემდგომში მაგელანის სრუტე ეწოდა.ექსპედიციამ შემოუარა სამხრეთ ამერიკას და გავიდა „უცნობ დიდ ზღვაში“, რომელსაც წყნარი ოკეანე უწოდეს.1521 წელს ექსპედიციამ მარიანას და ფილიპინის კუნძულებს მიაღწია. სამხრეთ-აღმოსავლეთ აზიის ნაპირებთან მდებარე კუნძულ მაკ-ტანთან ფერნანდო მაგელანი შინა ომში ჩაება და დაიღუპა.
ექსპედიციის 250 წევრიდან მხოლოდ 18-მა მოახერხა ესპანეთში დაბრუნება და შესაბამისად დედამიწის ირგვლივ შემოვლა. მათ მეთაურობდა ბასკი ხუან სებასტიან ელ-კანო, რომელმაც ექსპედიციის წინამძღოლობა მაგელანის სიკვდილის შემდეგ ითავა. ამ მოგზაურობით დადგინდა დედამიწის სფერულობა, ერთიანი მსოფლიო ოკეანის არსებობა და ისიც, რომ დედამიწაზე ოკეანეებს უფრო მეტი ფართობი უკავიათ, ვიდრე ხმელეთს.
რესურსები ინტერნეტში
მაგელანის ნაადრევი გარდაცვალება ფილიპინებზე from History House.
EXPEDICIÓN MAGALLANES - JUAN SEBASTIAN ELCANO
ფერნანდო მაგელანი - ბრიტანიკა
პორტუგალიელი მოგზაურები
დაბადებული 1480
გარდაცვლილი 27 აპრილი
გარდაცვლილი 1521
დავით კობახიძე (ენტომოლოგი)

დავით კობახიძე (ენტომოლოგი)
დავით კობახიძე (დ. 2 სექტემბერი, 1911, ქუთაისი — გ. 2 სექტემბერი, 1970, თბილისი) — ქართველი ზოოლოგი და ენტომოლოგი, ბიოლოგიის მეცნიერებათა დოქტორი (1941), პროფესორი (1943), საქართველოს სსრ-ის მეცნიერებათა დამსახურებული მოღვაწე (1966).
ბიოგრაფია
მისი ძირითადი გამოკვლევები მიეძღვნა საქართველოში უხერხემლო ცხოველთა შესწავლას-სისტემატიკის, ფაუნისტიკის, ეკოლოგიის, ბიოცენოლოგიის, ეკოლოგიური მორფოლოგიის და მცენარეთა დაცვის საკითხებს. მან პირველმა გამოიყენა ბიოლოგიური ბრძოლის მეთოდი ბორჯომის ხეობაში დიდი ლაფანჭამიის წინააღმდეგ. ავტორია სხვადასხვა ნაშრომების, მათ შორის სასკოლო სახელმძღვანელოებისა.
ლიტერატურა
რესურსები ინტერნეტში
დაბადებული 2 სექტემბერი
დაბადებული 1911
გარდაცვლილი 1970
გარდაცვლილი 2 სექტემბერი
ქართველი ენტომოლოგები
ქუთაისში დაბადებულები
საბჭოთა კავშირის კომუნისტური პარტიის წევრები
Tağlabiyan

Tağlabiyan (also, Taglabiyan) is a village and municipality in the Ismailli Rayon of Azerbaijan. It has a population of 322. The municipality consists of the villages of Tağlabiyan and Kəlfərəc.
References
External links
Populated places in Ismayilli District
ლურჯი მხედარი

ლურჯი მხედარი — გერმანიაში ექსპრესიონისტების, მეტწილად, მხატვრების შემოქმედებითი გაერთიანება XX საუკუნის დასაწყისში. გაერთიანება უშვებდა ამავე სახელწოდების ალმანახსაც. გაერთიანება „ლურჯი მხედარი“ დაარსდა 1911 წელს, მიუნხენში, ვასილი კანდინსკისა და ფრანც მარკის მიერ. მთავარი მიზანი იყო აკადემიური მხატვრობის გათავისუფლება გაქვავებული ტრადიციებისგან. ცნობილი წევრები იყვნენ: ავგუსტ მაკე და პაულ კლეე. ხელოვნების ამ ჯგუფში ასევე მონაწილეობდნენ მოცეკვავეები და კომპოზიტორებიც. მათ აერთიანებდათ შუა საუკუნეების ხელოვნებისადმი ინტერესი, ასევე პრიმიტივიზმი, ფოვიზმი და კუბიზმი. ჯგუფი მიისწრაფოდა ხელოვნების ყველა ფორმის თანაბარუფლებიანობისკენ.
ლურჯი მხედრის მონაწილეები იყვნენ: ვასილი კანდინსკი, ფრანც მარკი, პაულ კლეე, ავგუსტ მაკე.
ლიტერატურა
დემპსი ე. ლურჯი მხედარი // სტილები, სკოლები, მიმართულება. გზამკვლევი თანამედროვე ხელოვნებაში. — მოსკოვი: ხელოვნება — XXI საუკუნე, 2008. — ISBN 978-5-98051-053-4
ექსპრესიონიზმი
თესპროტია

თესპროტია
ტესპროტია — ნომი საბერძნეთში, ეპიროსის რეგიონში. სამხრეთით ესაზღვრება იონიის ზღვა.
ადმინისტრაციული ცენტრი — ქალაქი იღუმენიცა.
მოსახლეობა — 46,811 ადამიანი.
ფართობი — 1,515 კმ².
მუნიციპალიტეტები
პერიფერიული ერთეული თესპროტია იყოფა 3 მუნიციპალიტეტად.
იხილეთ აგრეთვე
საბერძნეთის ნომები
რესურსები ინტერნეტში
ოფიციალური საიტი
საბერძნეთის ნომები
სადავათი

სადავათი — სოფელი აზერბაიჯანში, აღდაშის რაიონში. მოსახლეობის რაოდენობა — 1 716 კაცი.
რესურსები ინტერნეტში
აღდაშის რაიონის სოფლები
ნაკი

ნაკი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 200 მეტრზე. მიეკუთვნება ვალი-დუ-მუკურის მეზორეგიონს. შედის ეკონომიკურ-სტატისტიკურ მიკრორეგიონ იპატინგის შემადგენლობაში.
2010 წლის მონაცემებით, მოსახლეობა 6 341 ადამიანს შეადგენდა, მოსახლეობის სიმჭიდროვე 49,86 კმ²-ზე. ფართობი 127 173 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები